# Berenguela Alonso de Molina

### De Viquipèdia

Na Berenguera va morir a Narbona

La princesa Berenguela (o Berenguera) Alfonso de Molina era filla de l'infant don Alfonso, senyor de Molina d'Aragó i, per tant, néta d'Alfons IX de Lleó i cosina germana del rei castellà Alfons X el Savi.

Aquesta princesa fou senyora del terme castral del Castell de la Solana o d'Aixa, que comprenia Alcalalí, Xaló i Llíber, durant el període històric comprés entre l'any 1268, en què Jaume I li va fer donació d'aquestes terres, i el 1272, any en què na Berenguera va morir sobtadament a Narbona, on era de viatge amb el rei. La van soterrar al convent dels frares menors de l'esmentada ciutat.

Quan el rei Jaume va conéixer la jove Berenguera, se'n va enamorar bojament. A l'escriptura de donació el monarca li dispensa el tractament de "caríssima i dilecta senyora nostra". En aquell temps, el rei ja havia fet els seixanta anys i, a més, estava casat amb na Teresa Gil de Vidaura, senyora de Planes i Almudaina. L'any 1266 el sobirà va demanar al Papa Climent IV que anul.lara el seu matrimoni amb na Teresa, però el Sant Pare no va atendre la seua petició.

Traspassada na Berenguera sense deixar descendència, i d'acord amb les previsions fetes en l'escriptura de donació, les tres poblacions d'Aixa, és a dir, Alcalalí, Xaló i Llíber, van retornar al patrimoni reial.

Obtingut de "http://ca.wikipedia.org../../../b/e/r/Berenguela_Alonso_de_Molina_ad20.html"

Categoria: Aragonesos

##### Views

- Article
- Discussió
- Revisió actual

##### Cerca